Na osnovu čl. čl.14, 20 i 52 Zakona o spomen-obilježjima („Sl.list CG“, br 40/08), člana 63 stav 1 tačka 53 Statuta Prijestonice ( „Sl.list CG-Opštinski propisi“, br.19/09, 37/10 i 26/13) i Programa podizanja spomen-obilježja u Prijestonici Cetinje za 2012.godinu, broj 015-061/12-4861 od 29.06.2012. godine, Skupština Prijestonice Cetinje, na sjednici održanoj 01.10.2013. godine, donijela je

**O D L U K U**

**o davanju statusa spomen-obilježja spomen-bisti**

**Petra Lubarde**

**Član 1.**

Spomen-bisti Petra Lubarde, autora prof mr Pavla Pejovića-vajara iz Podgorice, koja je podignuta na kat.parceli 4091/1 KO Cetinje I, daje se status spomen-obilježja.

**Član 2.**

Spomen-bista iz člana 1 ove odluke je rađena u bronzi, visine 60 centimetara, a data je na postamentu od kamena visine 155 centimetara.

Frontalno, na postamentu stoji: *Lubarda.*

**Član 3.**

Obveznik održavanja spomen-obilježja je Fondacija „Petar Lubarda“.

**Član 4.**

Ova Odluka stupa na snagu osmog dana od objavljivanja u „Službenom listu CG-Opštinski propisi“.

Broj : 01-030/13- 63/2

Cetinje, 01.10.2013. godine

**SKUPŠTINA PRIJESTONICE CETINJE**

**PREDSJEDNIK**

**prim dr Milutin Vukić**